สถานกงสุลใหญ่ ณ เมืองฮ่องกง แจ้ง คนไทยบางส่วนที่ตกค้างอยู่ที่ฮ่องกง ทยอยเดินทางกลับไทยแล้ว หลังท่าอากาศยานฮ่องกง กลับมาให้บริการตามปกติ
สถานกงสุลใหญ่ ณ เมืองฮ่องกง แจ้ง คนไทยบางส่วนที่ตกค้างอยู่ที่ฮ่องกง ทยอยเดินทางกลับไทยแล้ว หลังท่าอากาศยานฮ่องกง กลับมาให้บริการตามปกติสถานกงสุลใหญ่ ณ เมืองฮ่องกง แจ้งผ่านเพจเฟซบุ๊คของสถานกงสุลฯ โดยระบุว่า ท่าอากาศยานนานาชาติฮ่องกง ได้กลับมาให้บริการเที่ยวบินของทุกสายการบินตามปกติแล้วในวันนี้ (13 ส.ค. 62) อย่างไรก็ดี ขอให้ผู้โดยสารทุกท่านติดตามข่าวสารและประกาศของการท่าอากาศยานฮ่องกงอย่างใกล้ชิดที่ www.hongkongairport.com/en/ สำหรับคนไทยบางส่วนที่ตกค้างจากการยกเลิกเที่ยวบินเมื่อวันที่ 12 สิงหาคม 2562 ได้ทยอยเดินทางกลับไทยแล้ว ซึ่งเที่ยวบินแรกที่ให้บริการบินกลับไทยคือ Hong Kong Airlines เมื่อเวลา 06.55 น. และ Cathay Pacific เวลา 08.55 น. โดยในส่วนของการบินไทย ได้กลับมาให้บริการเที่ยวบินตามปกติ เริ่มตั้งแต่เที่ยวบินที่ TG601 เวลา 12.45 น. ทั้งนี้ สถานกงสุลใหญ่ฯ แนะนำให้คนไทยทุกคนประสานทางสายการบินอย่างใกล้ชิด เพื่อตรวจสอบสถานะของเที่ยวบิน และเผื่อเวลาในการเดินทางไปที่ท่าอากาศยาน และการ check-in เนื่องจาก มีผู้โดยสารตกค้างเป็นจำนวนมาก หากต้องการความช่วยเหลืออื่นๆ สามารถติดต่อสถานกงสุลใหญ่ฯ ได้ที่หมายเลขโทรศัพท์ฉุกเฉิน (+852) 6821 1545 หรือ (+852) 6821 1546